
RAPORT

asupra proiectului de Lege privind modificarea art.36 din Legea nr.160/1998 pentru organizarea şi exercitarea profesiunii de medic veterinar
În conformitate cu prevederile art.95 şi 115  din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată, spre dezbatere, în fond, în procedură de urgenţă, cu proiectul de Lege privind modificarea art.36 din Legea nr.160/1998 pentru organizarea şi exercitarea profesiunii de medic veterinar transmis cu adresa nr.PL. x. 458 din 14 septembrie 2010 şi înregistrată sub nr.24/593/16.09.2010. 

La întocmirea raportului, Comisia a avut în vedere avizul favorabil al Consiliului Legislativ.
Proiectul de Lege privind modificarea art.36 din Legea nr.160/1998 pentru organizarea şi exercitarea profesiunii de medic veterinar are ca obiect de reglementare eliminarea prevederii conform căreia Colegiul Medicilor Veterinari stabileşte tarifele minime unice şi obligatorii pentru libera practică sanitar- veterinară.
Proiectul de Lege a fost adoptat de Senat în şedinţa din 8 septembrie 2010.
La dezbaterea proiectului de Lege a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat, domnul Corneliu Ceică, vicepreşedinte – Autoritatea Naţională Sanitară Veterinară şi pentru Siguranţa Alimentelor.
La lucrările comisiei, din data de 28 septembrie 2010, au fost prezenţi 26 de deputaţi, din totalul de 27 de membri ai comisiei.

În urma dezbaterilor, Comisia pentru agricultură, silvicultură, industrie alimentară şi servicii specifice a hotărât, cu unanimitate de voturi, adpotarea în forma prezentată de Senat a proiectului de Lege.
În raport de obiectul şi conţinutul reglementării, proiectul de Lege  face parte din categoria legilor ordinare.
Proiectul de lege, potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat este de competenţa decizională a Camerei Deputaţilor.

